**432/2016.(XII.15.) Kgy. sz. határozat**

1. A Közgyűlés az önkormányzati forrásátadásról szóló 47/2013.(XII.4.) önkormányzati rendelet 1. § (5) bekezdése alapján hozzájárul ahhoz, hogy a „Szombathely Szent Márton városa” Jóléti Alapítvány által 2016 decemberében megrendezendő Családok Karácsonya 2016. elnevezésű rendezvény az önkormányzat 2016. évi költségvetéséről szóló 5/2016. (III.1.) önkormányzati rendelet 9/A. számú mellékletében található „Civil kezdeményezések megvalósítása” tételsor terhére 5.000.000,- forint összegű támogatásban részesüljön.

2. A Közgyűlés felhatalmazza a polgármestert a pénzeszköz-átadási megállapodás aláírására.

**Felelős:** Dr. Puskás Tivadar polgármester

 (A végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője;

 Stéger Gábor, a Közgazdasági és Adó Osztály vezetője)

**Határidő:** azonnal